CELEX: 32020R0780
Language: et
Date: 2020-06-12 00:00:00
Title: Komisjoni rakendusmäärus (EL) 2020/780, 12. juuni 2020, millega muudetakse määrust (EL) nr 445/2011 ja rakendusmäärust (EL) 2019/779 seoses meetmetega, millega pikendatakse hoolduse eest vastutavate üksuste teatavate sertifikaatide ja teatavate üleminekusätete kehtivust COVID-19 pandeemia tõttu (EMPs kohaldatav tekst)

15.6.2020   
               
               
                  ET
               
               
                  Euroopa Liidu Teataja
               
               
                  L 188/8
               
            
         KOMISJONI RAKENDUSMÄÄRUS (EL) 2020/780,
         12. juuni 2020,
         millega muudetakse määrust (EL) nr 445/2011 ja rakendusmäärust (EL) 2019/779 seoses meetmetega, millega pikendatakse hoolduse eest vastutavate üksuste teatavate sertifikaatide ja teatavate üleminekusätete kehtivust COVID-19 pandeemia tõttu
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. mai 2016. aasta direktiivi (EL) 2016/798 raudteeohutuse kohta, (1) eriti selle artikli 14 lõiget 6,
         ning arvestades järgmist:
         
                     (1)
                  
                  
                     Liikmesriigid on teatanud komisjonile, et neil on hoolduse eest vastutavate üksuste teatavate sertifikaatide uuendamisel tekkinud raskusi, mis on seotud COVID-19 pandeemia tõttu võetud meetmetega.
                  
               
                     (2)
                  
                  
                     Kaubavagunite hoolduse eest vastutava üksuse sertifikaate ja allhangitud hooldusfunktsioonide sertifikaate, mis on välja antud vastavalt komisjoni määrusele (EL) nr 445/2011 (2) ja mille kehtivusaeg on lõppenud või peagi lõppemas, ei pruugi olla võimalik uuendada tulenevalt meetmetest, mis on mõnes liikmesriigis kehtestatud alates 1. märtsist 2020 COVID-19 pandeemia tõttu. Eelkõige ei pruugi hoolduse eest vastutava üksuse sertifitseerimise eest vastutavad asutused olla võimelised tegema kõiki hoolduse eest vastutava üksuse sertifikaatide ja allhangitud hooldusfunktsioonide sertifikaatide uuendamiseks vajalikke ettevalmistusi õigel ajal kooskõlas määrusega (EL) nr 445/2011 või alates 16. juunist 2020 kooskõlas komisjoni rakendusmäärusega (EL) 2019/779 (3).
                  
               
                     (3)
                  
                  
                     Talitluspidevuse tagamiseks tuleks määruse (EL) nr 445/2011 kohaselt välja antud hoolduse eest vastutava üksuse sertifikaatide ja allhangitud hooldusfunktsioonide sertifikaatide kehtivusaega, mis lõpeb ajavahemikul 1. märtsist 2020 kuni 31. augustini 2020, pikendada veel kuue kuu võrra. See ei tohiks piirata määruse (EL) nr 445/2011 artikli 7 lõike 7 kohaldamist, kui sertifitseerimisasutus leiab, et hoolduse eest vastutav üksus ei vasta enam nõuetele, mille alusel hoolduse eest vastutava üksuse sertifikaat või allhangitud hooldusfunktsioonide sertifikaat välja anti.
                  
               
                     (4)
                  
                  
                     COVID-19 pandeemia tõttu on asjakohane anda rohkem aega ohutuse seisukohast olulisi komponente käsitlevate nõuete rakendamiseks ja uue korra kohaldamiseks muude veeremiüksuste kui kaubavagunite suhtes. Seega tuleks rakendusmääruse (EL) 2019/779 üleminekusätteid kohandada.
                  
               
                     (5)
                  
                  
                     Seepärast tuleks määrust (EL) nr 445/2011 ja rakendusmäärust (EL) 2019/779 vastavalt muuta.
                  
               
                     (6)
                  
                  
                     Alates 1. märtsist 2020 võib teatavate hoolduse eest vastutava üksuse sertifikaatide kehtivusaeg olla juba lõppenud. Õiguskindluse tagamiseks tuleks hoolduse eest vastutava üksuse sertifikaatide kehtivusaja pikendamist kohaldada alates 1. märtsist 2020.
                  
               
                     (7)
                  
                  
                     Käesoleva määrusega ettenähtud meetmed on kooskõlas Euroopa Parlamendi ja nõukogu direktiivi (EL) 2016/797 (4) artikli 51 lõikes 1 nimetatud komitee arvamusega.
                  
               
                     (8)
                  
                  
                     Tagamaks käesoleva määrusega sätestatud meetmete tõhusust, peaks käesolev määrus jõustuma järgmisel päeval pärast selle avaldamist Euroopa Liidu Teatajas,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 445/2011 artikli 7 lõige 4 asendatakse järgmisega:
            
                        „4.
                     
                     
                        Ilma et see piiraks komisjoni rakendusmääruse (EL) 2019/779 (*1) artikli 15 lõike 6 kohaldamist, kehtib hoolduse eest vastutava üksuse sertifikaat kuni viis aastat. Sertifikaadi valdaja teavitab sertifitseerimisasutust viivitamata kõigist olulistest muutustest hoolduse eest vastutava üksuse algse sertifikaadi väljastamise ajal kehtinud asjaoludes, et sertifitseerimisasutus saaks otsustada, kas sertifikaati muuta, uuendada või see tühistada.
                     
                  
         
            Artikkel 2
            Rakendusmäärust (EL) 2019/779 muudetakse järgmiselt:
            
                        1)
                     
                     
                        artikli 15 lõige 5 asendatakse järgmisega:
                        
                                    „5.
                                 
                                 
                                    Kõik üksused, kes vastutavad muude kui kaubavagunite ja direktiivi (EL) 2016/798 artikli 15 lõikes 1 loetletud veeremiüksuste hoolduse eest ja kelle suhtes ei kohaldata lõikeid 2–4, peavad täitma käesoleva määruse nõuded hiljemalt 16. juuniks 2022.“;
                                 
                              
                  
                        2)
                     
                     
                        artiklisse 15 lisatakse järgmine lõige 6:
                        
                                    „6.
                                 
                                 
                                    Ilma et see piiraks menetlust, mida sertifitseerimisasutus võib kasutada vastavalt määruse (EL) nr 445/2011 artikli 7 lõikele 7, pikendatakse kõnealuse määruse kohaselt välja antud hoolduse eest vastutava üksuse sertifikaatide ja allhangitud hooldusfunktsioonide sertifikaatide kehtivusaega, mis lõpeb ajavahemikul 1. märtsist 2020 kuni 31. augustini 2020, veel kuue kuu võrra.“;
                                 
                              
                  
                        3)
                     
                     
                        artikli 17 teine lõik asendatakse järgmisega:
                        
                                     
                                 
                                 
                                    „Seda kohaldatakse alates 16. juunist 2020. Artiklit 4 kohaldatakse siiski alates 16. juunist 2021 ja artikli 15 lõiget 6 kohaldatakse alates 1. märtsist 2020.“
                                 
                              
                  
         
            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. juuni 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 138, 26.5.2016, lk 102.
         
            (2)  Komisjoni 10. mai 2011. aasta määrus (EL) nr 445/2011, milles käsitletakse kaubavagunite hoolduse eest vastutavate üksuste sertifitseerimise süsteemi ja millega muudetakse määrust (EÜ) nr 653/2007 (ELT L 122, 11.5.2011, lk 22).
         
            (3)  Komisjoni 16. mai 2019. aasta rakendusmäärus (EL) 2019/779, millega kehtestatakse veeremiüksuste hoolduse eest vastutavate üksuste sertifitseerimise üksikasjalikud eeskirjad vastavalt Euroopa Parlamendi ja nõukogu direktiivile (EL) 2016/798 ning tunnistatakse kehtetuks komisjoni määrus (EL) nr 445/2011 (ELT L 139 I, 27.5.2019, lk 360).
         
            (4)  Euroopa Parlamendi ja nõukogu 11. mai 2016. aasta direktiiv (EL) 2016/797 Euroopa Liidu raudteesüsteemi koostalitluse kohta (ELT L 138, 26.5.2016, lk 44).